
Tisztelt Képviselő-testület!
A belügyminiszter 57/2013.(X,4.) BM rendelete a helyi önkormányzatok szociális célú tűzifavásárlásához kapcsolódó kiegészítő támogatásokról 2013. október 4.-i 164 számú Magyar Közlönyben jelent meg. A pályázatra a rendelet 1.§ (6) bekezdése értelmében 10 nap áll rendelkezésre, mely 15.-én jár le. A határnap elmulasztása jogvesztő. A pályázati kiírás hasonló az előző évben megjelent kiíráshoz. Az önkormányzatoknak a január-március hónapokban lakásfenntartási támogatásban részesülők számának átlaga alapján legfeljebb 2 m3/ellátott tűzifa mennyiséget igényelhetnek. Ez az esetünkben194 m3.  Az önkormányzatoknak saját erőt kell biztosítaniuk minimum köbméterenként 1.000,- Ft+ ÁFA összegben. Az önkormányzatot tehát vállalt önrészként minimum 246.380- Ft összeg fogja terhelni.  A pályázati kiírásnak megfelelően az önerőről kell nyilatkozni, mely összeget az általános tartalék keretből kívánnánk felhasználni. A Képviselő-testületnek rendeletben kell majd megállapítani a szociális tűzifát kapók körét. 
A Képviselő- testületnek a fentiek alapján javaslom az alábbi határozati javaslat elfogadását:

…./2013. (….) Képviselő-testületi határozat

Szociális célú tűzifavásárlás igénylése

Mórágy község Önkormányzat Képviselő-testülete úgy döntött, hogy a helyi önkormányzatok szociális célú tűzifavásárláshoz kapcsolódó kiegészítő támogatásról szóló 57/2013. (X.4.) BM rendeletben foglaltak alapján 2013. évben szociális célú tűzifavásárláshoz kapcsolódó támogatásra kíván pályázatot benyújtani. A Képviselő-testület a tűzifavásárláshoz szükséges 246.380; Ft önerőt biztosítja.

A Képviselő-testület megbízza a polgármestert a tűzifavásárláshoz kapcsolódó kiegészítő támogatás igénylésével. 
Határidő: a pályázat benyújtására 2013. október 15.
Felelős: Glöckner Henrik polgármester

Határozattal értesítve: Magyar Államkincstár
Mórágy, 2013. október 7.

